《寄㑃堂仁和尚》
宋代·释慧远

一击当机，千圣莫窥。佩无文印，著粪扫衣。踞魔王殿，开邪见扉。

说禅说道，恶口臊齿。论心论性，撒屎撒尿。牵犁上树，拗折称锤。

抗戾佛祖，倒行逆施。不是㑃堂，更是阿谁。曲罢酒阑人不会，断肠依旧画娥眉。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。